Det er kjent at det ikkje berre er norske styresmakter som har reagert på den mangelen på informasjon som har vore i denne saka. Vi veit at EU-kommissæren innanfor energifeltet har reagert på dette, og vi veit òg at tyske styresmakter har gjort det. Det er ein dialog òg utover, og eg trur det er viktig at me står fleire i lag i presset mot britiske styresmakter i denne saka. Vi har vunne ein viktig siger gjennom technetium 99-delen, men eg synest denne ulukka viser miljørisikoen ved anlegget i Sellafield, og det har mykje å seia miljøpolitisk for Noreg. Eg vil derfor halda oppe det presset som me har i dag mot britiske styresmakter.